الكسندر صاروخان

تصغير|left|شخصية (المصرى أفندى) الهزلية
ألكسندر صاروخان (1898 - 1 يناير 1977) فنان ورسام كاريكاتير مصرى ارمنلى
 خد الجنسية المصرية سنة 1955
 نشر رسومه فى الكتير من الجرانيل المصرية زى (الجديد – روز اليوسف – اخبار اليوم – الأخبار – المستقبل)
 الشخصيات الكاريكاتيرية الهزلية اللى أبدعها 
 أشهرها شخصية (المصرى أفندى)
 مخضوض باشا الفزعنجي
 إشاعة هانم
 العام سام

 حياته 

الفنان الكسندر هاكوب صاروخان ، ولد فى أول اكتوبر عام 1898 ببلدة "أرادانوج" أقصى شمال شرق تركيا اللى كانت ضمن مقاطعة باطوم واحده من المناطق الإدارية فى إقليم ما بعد القوقاز التبع لإمبراطورية الروسية، و كان صاروخان الابن التالت لأب كان يعمل تاجر للأقمشة. هكذا جمع بولادته 3 جنسيات الروسية والتركية والأصول الأرمنيه . و أضيف اليها الجنسيه المصرية اللى حصل عليها .

وعلى إمتداد عمره الفنى إبتكر صاروخان أول شخصية نمطية كاريكاتيرية تعبر عن العقل والمزاج العام للشعب هيا شخصية : المصرى أفندى . و إبتكر بعد ها مخضوض باشا الفزعنجى و إشاعة هانم بعدين شخصية العام سام .. بعد ده الإبتكارات تاريخ طويل من العمل المشترك مع الكاتب الصحفى المبدع محمد التابعى .. قصته مع مصر ابتدت عام 1922 •

نظر للضغوط والأحداث السياسية اللى شهدتها تركيا عام 1922 هجر صاروخان تركيا وقرر الذهاب لڤيينا اللى استقر فيها عمه "أراكيل" وهناك دخل معهد الفنون الجرافيكية. • يقول "هرانت كشيشيان" فى كتابه عن صاروخان: "إن الفنان الأرمنى استطاع فى فترة تقل عن سنتين إنجاز ما قد ينجزه طلبة تانيين خلال أربع أو خمس سنين من الدراسة الفنية الأكاديمية المتواصلة". • فى ڤيينا تعرف صاروخان على عبد القادر الشناوى اللى قصدها لدراسة فنون الطباعة  كان ينوى إنشاء مطبعة فى مصر و إصدار جورنال أو مجلة أهلية، و كان يبحث فى الفتره دى عن فنان كاريكاتيرى جيد يأخذه معه لمصر ليرسم فى صحيفته أو مجلته، و أُعجب الشناوى كتير بصاروخان وقرر إحضاره لمصر.

• كانت القاهرة فى الفتره دى تضج بالكتير من الأرمن اللى شكلوا جالية ضخمة فرضت نفسها على الساحة الاقتصادية والاجتماعية، فتعرف صاروخان على عدد كبير منهم مثل: محررى الجرانيل والمجلات والتجار وبعض الحرفيين، لكن أهمهم هو الزنكوغرافى "أرام بربريان" اللى كان يقوم بإعداد كليشيهات أغلب الجرانيل والمجلات الصادرة بالقاهرة بجميع اللغات. • كانت ورشة "بربريان" يعتبر ملتقى مش رسمى للصحفيين و أصحاب الجرانيل ودور النشر، ومن الورشة اللى كانت تعقد فى عابدين عرف الناس صاروخان رسام كاريكاتيرى متميز زينت إبداعاته العدد 1 مجلة "السينما الأرمنية" اللى صدر يوم 24 يناير 1925، ولم يضيع وقته و فضل يرسم كل يوم لحد تمكن من تنظيم معرضين لرسومه الكاريكاتيرية فى القاهرة والإسكندرية ولاقى خلالها نجاح ملحوظًا.

• فى نوفمبر عام 1927 تم اللقاء الاولانى بين صاروخان ومحمد التابعى فى ورشة بربريان، و فى الفتره دى كان محمد التابعى رئيس لتحرير روز اليوسف طامع فى دفع المجلة لالاهتمام اكتر بالسياسة و كان فى حاجة لرسام كاريكاتير موهوب يستجيب لموقف المجلة السياسى المناصر لحزب الوفد ساعتها خاصةً و أن رسام المجلة الأصلى هو الإسبانى "سانتس" كان يرسم النكت على غلافها القدام من سنة 1927، لكن سانتس كان رسام أساسى لمجلة الكشكول ذات التوجهات السياسية المضادة تمام لتوجهات روز اليوسف.

• كان صاروخان يرغب فى نشر رسومه فى مجلة واسعة الانتشار زى روز اليوسف فأخذ يرسم وجوه الزعماء السياسيين بمساعدة التابعى وتشجيعه وبالفعل رسم صاروخان أول غلاف للكاريكاتير السياسى على غلاف العدد 118 من روز اليوسف الصادر فى 22 مايو 1928، كما ظهر أول كاريكاتير سياسى له منفذ بالحبر الأسود على الصفحة السابعة من العدد 132. • سنة 1932 استطاع صاروخان أن يكون أول رسام يبتكر شخصية نمطية كاريكاتيرية فى مصر تعبر عن العقل والمزاج العام للشعب المصري، هيا شخصية "المصرى أفندي".

• ماكانش صاروخان يعرف شيئًا عن الشخصيات المصرية، وماكانش يعرف اللغة العربية فاقتبس شخصية المصرى أفندى من صورة للرسام الإنجليزى "ستروب" فى الديلى إكسبريس. و كانت الصورة لرجل قصير يضع على رأسه القبعة ويمسك فى يده مظلة، وقام التابعى والسيدة روزاليوسف بتحوير دى الصورة، فرفعت القبعة ووضع مكانها "الطربوش"، ورُفعت المظلة ووضع مكانها "المسبحة"، كانت شخصية المصرى أفندى فى كاريكاتير صاروخان تعبر عن طبقة الموظفين فى مصر، ولعبت دور هائل فى السياسة المصرية ساعتها و بالخصوصً فى المعارك مع الزعماء ورجال السياسة. • سنة 1934 احتد الخلاف بين محمد التابعى وروزاليوسف فخرج التابعى من المجلة ومعه صاروخان لتأسيس مجلة آخر ساعة، و كان هو رسامها الاولانى حيث زين المجلة برسومه الجميلة من أول عدد صدر فى 15 يوليه 1934. • سنة 1946 اشترى الأخوان على أمين ومصطفى أمين مجلة آخر ساعة من صاحبها (محمد التابعى) اللى أراد قفلها لهبوط التوزيع و ألحقوها بجورنال أخبار اليوم ليؤسسا مؤسسة صحفية كبرى هيا "دار أخبار اليوم".

• نقل بعد كده صاروخان مع التابعى ل"أخبار اليوم" فظهرت أول صورة له على الصفحة التالتة لهذه الجورنال فى عدد السبت 27 ابريل عام 1946، وتمثل دى الصورة موكب محررى آخر ساعة و أخبار اليوم و اتحدوا فى ركب واحد، و كده انضم صاروخان لزميله الرسام محمد عبد المنعم رخا اللى كان يرسم على صفحات أخبار اليوم من بداية تأسيسها. • ظل صاروخان يرسم فى دار أخبار اليوم لحد وفاته فى أول يناير عام 1977 تارك لنا حوالى عشرين ألف صورة كاريكاتيرية، وكتابين للكاريكاتير السياسى هما "العام السياسى 1938"، وصدر بالقاهرة عام 1939، وكتاب "هذه الحرب" اللى صدر كمان بالقاهرة عام 1945، و هو يتناول الحرب العالميه التانيه بالكاريكاتير. • قدم شخصيتين هما "مخضوض باشا الفزعنجي" و"إشاعة هانم" و ده  إبان الحرب العالميه التانيه. و اختفت هاتين الشخصيتين بعد الحرب، أما الشخصية الثابتة اللى قدمها صاروخان فهى "المصرى أفندي" عام 1929 هيا من ابتكار محمد التابعى. • استخدام صاروخان للرموز والشخصيات الثابتة المتعارف عليها عالمى زى العم سام. ويظهر فى ده تأثره الواضح بفن الكاريكاتير الأجنبى القديم.
 مصادر 

تصنيف:أرمينيين عاشو فى مصر
تصنيف:روس عاشو فى مصر
تصنيف:رسامين مصريين
تصنيف:رسامين كاريكاتير مصريين
تصنيف:مصريين ارمينيين
تصنيف:اقباط